Publication: Magyar Közlöny
Issue: MK-2006-120 (Year: 2006, Number: 120)
Era: 2004-2010
Section: 2001. évi CX. törvény 8. §-a (5) bekezdése értelmében
Paragraph Index: 721

4. Vezetõi értekezlet 4.1 A vezetõi értekezlet operatív testület. Feladata az információáramlás biztosítása, a heti programok egyeztetése, feladatok kiosztása. 4.2 A vezetõi értekezletet az elnök vezeti. A vezetõi értekezlet üléseit általában hetente tartja. Részt vesznek rajta az elnökhelyettes, a fõosztályvezetõk és a Jogi és Igazgatási Fõosztály vezetõje. Meghívottként részt vesz rajta az Elnöki Titkárság titkárságvezetõje, a PR felelõs, esetenként a belsõ ellenõr és az, akinek a részvétele a tárgyalt ügy szempontjából indokolt és meghívják. 4.3 A vezetõi értekezleten az akadályoztatott vezetõt az általa kijelölt személy helyettesítheti. 4.4 Az elnök havonta egy alkalommal kibõvített vezetõi értekezletet tart, melyen a vezetõk – osztályvezetõkig bezárólag – vesznek részt. 4.5 A vezetõi értekezletrõl a Jogi és Igazgatási Fõosztály megbízott érdemi ügyintézõje emlékeztetõt készít, melyet a résztvevõknek és azoknak, akiknek az feladatot állapít meg, megküldi. 4.6 A vezetõi értekezlet döntéseinek végrehajtását az Elnöki Titkárság vezetõje figyelemmel kíséri.

Source: https://magyarkozlony.hu/hivatalos-lapok/52c91c15591854dade3faf24ae7ab43b4614aae5/dokumentumok/d3452351d5eeed3dd553f1e4f1b0df1f77cd55a3/letoltes